**Alvas zaldātiņi**

Spožums - tā kā zivij zelta zvīņas,

Slava - tā kā zvaigznes krīt un dziest!

Paņem savus alvas zaldātiņus,

Nāc uz manām trepēm spēlēties!

Kur ir tavi ģenerāļi,

Kur ir viņi?

Ja vēl dzīvi,

Kādus ceļus iet?

Paņem savus alvas zaldātiņus,

Nāc uz manām trepēm spēlēties!

Es zinu tikai to,

Ka beigtu Napoleonu

Aprok zemē,

Lai tas nesmirdētu,

Bet dzīvu kaķēnu baro ar

Siltu pienu!

Apraks tevi, apraks mani;

Kaķēniņi tā kā cilvēkbērni

Pienu padzersies.

Paņem savus alvas zaldātiņus.

Nāc uz manām trepēm spēlēties!

Bet tu neskumsti - ņem zaldātiņus!

Nāc uz manām trepēm - spēlēties!